Diari Oficial de la Generalitat Valenciana


Sumari del DOGV 2627, del 16-11-1995 (1995/836746)

ACORD de 30 d'octubre de 1995, del Govern Valencià, pel qual s'acorda declarar l'ocupació urgent de part dels béns declarats d'ocupació necessària per Ordre de 16 de febrer de 1993, de la Conselleria de Cultura, Educació i Ciència, en quedar afectats a la Universitat d'Alacant, per a l'ampliació del campus universitari.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2627

Data del DOGV
:   16-11-1995

Secció del DOGV
:   ALTRES DISPOSICIONS

Número del document
:   1995/836746


Data del document
:   30-10-1995

Organisme emissor
:   Conselleria de Cultura, Educació i Ciència

Tipus de document
:   Acord

ACORD de 30 d'octubre de 1995, del Govern Valencià, pel qual s'acorda declarar l'ocupació urgent de part dels béns declarats d'ocupació necessària per Ordre de 16 de febrer de 1993, de la Conselleria de Cultura, Educació i Ciència, en quedar afectats a la Universitat d'Alacant, per a l'ampliació del campus universitari.   
El Govern Valencià, en la reunió del dia 30 d'octubre de 1995, adoptà l'acord següent:  
Pel Decret 80/1992, d'1 de juny, del Govern Valencià, es va declarar d'utilitat publica, a l'efecte d'expropiació forçosa, l'adquisició dels terrenys situats al terme municipal de Sant Vicent del Raspeig que havien de quedar afectats a la Universitat d'Alacant, per als fins culturals, docents i esportius inherents a la institució universitària.  
Després de l'obertura del període d'informació pública de la llista material de béns i drets afectats, per Ordre de 16 de febrer de 1993, de la Conselleria de Cultura, Educació i Ciència., es va declarar la necessitat d'ocupació dels terrenys necessaris per a l'ampliació del campus de la Universitat d'Alacant, situats al terme municipal de San Vicent del Raspeig.  
La Universitat d'Alacant, beneficiària de l'expropiació, segons es va declarar en el Decret 80/1992, d'1 de juny, del Govern Valencià, ha sol·licitat la declaració d'ocupació urgent d'aquells terrenys que, inclosos en la declaració de necessitat d'ocupació acordada per Ordre de 16 de febrer de 1993, de la Conselleria de Cultura, Educació i Ciència, es necessiten per a la construcció de la segona fase del aulari II, els accessos, infrastructura i desenvolupament de les obres d'urbanització.  
La declaració d'ocupació urgent està motivada pel creixement espectacular de la comunitat universitària de la Universitat d'Alacant, ja que el nombre d'alumnes ha passat de 8.790 en 1086 a 24.295 en 1994. Per al curs 94/95 la Universitat d'Alacant ha incrementat el seu nombre d'alumnes en un 20%, uns 5.000 més que el curs anterior. L'existència de terrenys situats en el centre mateix del campus impedeixen l'execució de la segona fase de l'aulari II, els accessos, infrastructures i desenvolupament de les obres d'urbanització, per la qual cosa es necessari declarar l'ocupació urgent d'aquestes finques.  
El Decret 80/1992, d'1 de juny, del Govern Valencià, ja va preveure la possibilitat de que el conseller d'Educació i Ciència elevarà al Govern Valencià proposta d'ocupació urgent.  
Per això, una vegada aprovats els crèdits pressupostaris necessaris per a l'execució de les obres, cal la ràpida disponibilitat dels terrenys afectats.  
Vist que l'article 52, de la Llei d'Expropiació Forçosa, de 16 de desembre de 1954, estableix que l'ocupació urgent podrà ser declarada en qualsevol moment, i que ja es va acomplir en el seu dia el tràmit d'informació pública que també exigeix l'article 56.1 del Reglament d'Expropiació Forçosa, de 26 d'abril de 1957, fent ús de les competències atribuïdes pels articles 30 i 32 de l'Estatut d'Autonomia de la Comunitat Valenciana, Llei Orgànica 5/1982, d'1 de juliol, a proposta del conseller de Cultura, Educació i Ciència, el Govern Valencià,  
ACORDA  
Declarar l'ocupació urgent dels béns i drets que s'especifiquen i s'assenyalen a continuació, que són part dels inclosos en el procediment expropiador dels terrenys situats al terme municipal de San Vicent del Raspeig, i que han de quedar afectats a la Universitat d'Alacant per a l'ampliació del campus universitari, i la necessitat d'ocupació dels quals fou declarada per Ordre de 16 de febrer de 1993, de la Conselleria de Cultura, Educació i Ciència:  
Parc. exprop. Políg. i par. catast. Finca registral  
 11 14/6n 21.941; fulls 132 y 133. Registre de la Propietat de  
 San Vicente.  
 Titulars: Sr. Joaquín Ríos Riquelme, Sr. Antonio Ríos Riquelme i Sr. José Ríos Riquelme.  
 11b 14/6q 38.120; full 101, libro 423,  
 Insc. 2ª. Registre Propietat  
 San Vicente.  
 Titulars: Sr. Antonio García Vergara i Sr. Vicente Torregrosa Pastor.  
 Dret arrendatici del local de negoci (bar) de titularitat del Sr. áNgel Cano Soto, ubicat en la parcel.la:  
 12e 14/6a y o 21.749; full 99, llibre 331,  
 Insc. 2ª. Registre de la Pro-  
 pietat de San Vicente. Pro-  
 pietat: Universitat de Ali-  
 cante.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant la Universitat d'Alacant al·legacions, a l'efecte d'esmenar les possibles errades que s'hagen produït en enunciar els béns afectats per l'ocupació urgent.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 30 d'octubre de 1995  
El conseller secretari del Govern Valencià,  
JOSÉ JOAQUíN RIPOLL SERRANO